**LĒMUMS**

Liepājā

|  |  |
| --- | --- |
| 2024. gada 14. novembrī |  Nr.468/11(prot. Nr.11, 48.§) |

Par nekustamo īpašumu Mazirbes ielā 5,

Liepājā

Liepājas valstspilsētas pašvaldībā (turpmāk arī – Pašvaldība) saņemta valsts sabiedrības ar ierobežotu atbildību “Šampētera nams” vēstule Nr.1-15/32 “Par nekustamajiem īpašumiem Klāva Ukstiņa ielā 30, Liepājā un Jūrkalnes ielā 2, Liepājā”, kurā lūgts nodot valstij Labklājības ministrijas personā bez atlīdzības Liepājas valstspilsētas pašvaldības nekustamo īpašumu Klāva Ukstiņa ielā 30, Liepājā un Jūrkalnes ielā 2, Liepājā ģimeniskai videi pietuvināta sociālā pakalpojuma sniegšanas infrastruktūras izveidei.

Valsts sabiedrība ar ierobežotu atbildību “Šampētera nams” informē, ka saskaņā ar izsludinātā publiskā iepirkuma “Divu būvprojektu izstrāde 3D BIM vidē un to autoruzraudzība” ID Nr.ŠN 2023/22-3D BIM nolikumu ģimeniskai videi pietuvināta sociālā pakalpojuma sniegšanas infrastruktūras izveides projekta ietvaros plānots izbūvēt ēkas ar plānoto lietošanas veidu, kas saskaņā ar Ministru kabineta 2018. gada 12. jūnija noteikumiem Nr.326 “Būvju klasifikācijas noteikumi” ir 1130 – dažādu sociālo grupu kopdzīvojamās mājas un telpu grupas.

Nekustamais īpašums Klāva Ukstiņa ielā 30, Liepājā ar Liepājas valstspilsētas pašvaldības domes 2024. gada 18. aprīļa lēmumu Nr.175/4 “Par nekustamo īpašumu Klāva Ukstiņa ielā 30, Liepājā” nodots valstij Labklājības ministrijas personā. Attiecībā par nekustamo īpašumu Jūrkalnes ielā 2, Liepājā sniegta atbilde, ka Pašvaldība konceptuāli atbalsta nodalīt valstij nepieciešamo zemes vienību aptuveni 4000 m2 platībā. Zemes vienības nodalīšanas rezultātā izveidots nekustamais īpašums Mazirbes ielā 5, Liepājā, kadastra Nr.17000110540, kas sastāv no zemes vienības ar kadastra apzīmējumu 17000110533 0,4 ha platībā, reģistrēts Liepājas pilsētas zemesgrāmatas nodalījumā Nr.100000915957 uz Liepājas valstspilsētas pašvaldības vārda.

Nekustamais īpašums Mazirbes ielā 5, Liepājā netiek izmantots pašvaldības funkciju veikšanai, un būtu lietderīgi to izmantot ģimeniskai videi pietuvināta sociālā pakalpojuma sniegšanas infrastruktūras izveidei.

Publiskas personas mantas atsavināšanas likuma 42. panta otrā daļa noteic atvasinātai publiskai personai tiesības nekustamo īpašumu nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.

Ņemot vērā minēto, pamatojoties uz Publiskas personas mantas atsavināšanas likuma 3. panta pirmās daļas 6. punktu, 5. panta pirmo daļu un 42. panta otro daļu, Pašvaldību likuma 10. panta pirmās daļas 16. punktu, Liepājas valstspilsētas pašvaldības dome **nolemj:**

1. Atsavināt, nododot bez atlīdzības valsts īpašumā Labklājības ministrijas personā, Liepājas valstspilsētas pašvaldības nekustamo īpašumu Mazirbes ielā 5, Liepājā, kadastra Nr.17000110540, kas sastāv no zemes vienības ar kadastra apzīmējumu 17000110533 0,4 ha platībā, ģimeniskai videi pietuvināta sociālā pakalpojuma sniegšanas infrastruktūras izveidei.

2. Uzdot Liepājas Nekustamā īpašuma pārvaldei organizēt lēmuma 1. punktā minētā nekustamā īpašuma nodošanu, parakstīt nepieciešamo dokumentāciju, pēc nodošanas izslēgt no grāmatvedības uzskaites.

3. Valstij, nostiprinot zemesgrāmatā īpašuma tiesības uz lēmuma 1. punktā minēto nekustamo īpašumu, vienlaikus norādīt, ka īpašuma tiesības nostiprinātas uz laiku, kamēr valsts nodrošina šī lēmuma 1. punktā minēto funkciju īstenošanu, ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, Liepājas Nekustamā īpašuma pārvaldes galvenajai grāmatvedei, Liepājas Centrālajai administrācijai, Labklājības ministrijai, VSIA “Šampētera nams” |